C:\Users\Anka_2\Desktop\images.png

OSNOVNA ŠKOLA ROGOZNICA

ANTE STARČEVIĆA 76

22203 ROGOZNICA

KLASA: 115-01/21-01/01

URBROJ: 2182/1-12/1-13/21-01

Rogoznica, 18. siječnja 2021. godine

**PROTOKOL POSTUPANJA U SLUČAJU POTRESA**

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da mirno slijedite upute učitelja i nemojte se bojati. Ukoliko koristite neke lijekove, molimo vas da vam oni budu pripravni i dostupni u slučaju napuštanja zatvorenog prostora škole. Bilo bi korisno da imate pripremljene lijekove koje redovito koristite, uvijek uz sebe!

**ZAPOSLENICI OSPOSOBLJENI ZA PROVOĐENJE EVAKUACIJE I SPAŠAVANJE:**

1. Goleš Diana ravnateljica – voditeljica evakuacije

2. Žepina Ivo prof. –povjerenik zaštite na radu

3. Babić Nedjeljka

4. Balov Nada

5. Bralić Petra

6. Dodić Matošin Jasna

7. Đurica Maja

8. Ercegović Anka

9. Ercegović Tatjana

10. Glavurtić Paola

11. Goleš Nena

12. Guteša Jozica

13. Junaković Višnja

14. Kraljević Denis

15. Markoč Ines

16. Miliša Blaga

17. Mustafić Mišela

18. Nevešćanin Toni

19. Pezelj Ercegović Maja

20. Radić Oliver

21. Rinčić Gracia

22. Šetka Boško

23. Tomić Jasna

24. Vukorepa Elvira

25. Živković Ana

26. Živković Marijana

**ZAPOSLENICI EDUCIRANI ZA PRUŽANJE PRVE POMOĆI:**

1. Višnja Junaković – voditeljica

2. Paola Glavurtić, zamjenica voditeljice

3. Jasna Tomić

4. Denis Kraljević

**SREDSTVA ZA PRVU POMOĆ U SLUČAJU EVAKUACIJE:**

Sredstva za prvu pomoć uzima voditeljica (zamjenica voditeljice)   
 Domar nakon što isključi struju i odlazi na ispomoć oko evakuiranja djece

**PLAN PUTEVA EVAKUACIJE DJECE**

1. Učenici 1.- 4. razreda izlaze kroz balkonska vrata svojih učionica

(1. i 3. razred prema dvorištu škole, 2. i 4. na igralište)

2. Učenici 5. i 8. razreda izlaze kroz glavni ulaz na dvorište (prostor pored masline)

3. Učenici 6. i 7. razreda izlaze na sporedni ulaz prema igralištu

4. Učenici zatečeni u holu/hodniku škole izlaze kroz najbliži ulaz/izlaz

**UČENICI**

Neka vam mobilni telefoni budu na dohvat ruke (u torbama).

**1. ZA VRIJEME NASTAVE**

1. Ukoliko se dogodi potres za vrijeme nastave, a nalazite se u učionici, dok traje potres i trešnja, čučnite ispod klupe. Odmaknite se od staklenih površina, od visokih i visećih predmeta, ormara i slično.

2. Ukoliko niste u mogućnosti stati uz zid, čučnite ispod klupe.

3. Zaštitite glavu torbom/ jaknom i rukama da vas, u slučaju oštećenja plafona, padajući dijelovi ne bi

ozlijedili.

4. Ne napuštajte zgradu dok traje potres, ne skačite/izlazite kroz prozor.

5. Ne širite paniku, ostanite mirni.

6. Nakon smirivanja trešnje, učitelji će vas odvesti, evakuacijskim putem na zborno mjesto.

Zborno mjesto je školsko igralište.

7. Prilikom napuštanja zgrade škole, sa sobom ponesite odjeću ako vam je dostupna.

8. Na zbornom mjestu mirno slušajte upute učitelja i ostanite u grupi.

9. Nemojte koristiti mobilne telefone za kontakte s članovima obitelji, jer će kontakt uspostaviti učitelji.

10. Ne napuštajte zborno mjesto. Učitelji moraju znati gdje se nalazite.

11. Ne pokušavajte sami odlaziti svojim kućama, pričekajte upute učitelja o povratku u učionice ili o

organiziranom odlasku kućama.

**2. ZA VRIJEME PRIJEVOZA AUTOBUSOM DO ŠKOLE, ILI POVRATKA KUĆAMA**

1. Ako se potres dogodi dok ste u autobusu -ostanite mirni na svojim mjestima u autobusu.

2. Slušajte upute vozača autobusa.

3. Ne pokušavajte samostalno napustiti autobus.

4. Vozač autobusa će vas usmjeriti na sigurno mjesto.

5. Kada budete na sigurnom nazovite roditelje ili članove obitelji.

6. Ne pokušavajte sami odlaziti svojim kućama, pričekajte upute vozača ili da vam se jave roditelji.

7. Ukoliko se dogodi potres nakon što ste napustili autobus i krenuli u školu ili svojim kućama budite

mirni i odmaknite se od objekata koji bi se mogli srušiti

8. Odmaknite se od rubova kuća da na vas ne bi pali crjepovi ili komadi žbuke

9. Pokrijte glavu torbom, debljom odjećom ili rukama da se zaštitite od, mogućih, padajućih predmeta

10. Nakon prestanka trešnje mirno, ali bez nepotrebnog zadržavanja požurite do škole ili svojim kućama (što vam je bliže)

**3. ZA VRIJEME DOLASKA NA POLAZIŠTE ZAJEDNIČKOG PRIJEVOZA AUTOBUSOM**

1. Ukoliko se dogodi potres za vrijeme vašeg dolaska na polazište autobusa koji zajednički učenike prevozi na neko odredište, budite mirni, i odmaknite se od objekata koji bi se mogli srušiti.

2. Odmaknite se od rubova kuća da na vas ne bi pali crjepovi ili komadi žbuke.

3. Pokrijte glavu torbom, debljom odjećom ili rukama da se zaštitite od padajućih predmeta.

4. Mirno pričekajte da potres prestane.

5. Kada budete na sigurnom javite se učitelju/ ili roditeljima da kažete gdje se nalazite.

6. Ako je situacija sigurna uputite se na mjesto zajedničkog polaska autobusa, tamo će vas čekati dežurni učitelj s uputama o daljnjem postupanju.

7. Postupite prema uputama učitelja.

Ravnateljica:

Diana Goleš

